CELEX: E2008P0003
Language: mt
Date: 2008-02-21 00:00:00
Title: Azzjoni meħuda fil- 21 ta' Frar 2008 mill-Awtorità ta' Sorveljanza ta' l-EFTA kontra r-Repubblika ta' l-Iżlanda (Kawża E-3/08)

8.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 113/19
            
         Azzjoni meħuda fil-21 ta' Frar 2008 mill-Awtorità ta' Sorveljanza ta' l-EFTA kontra r-Repubblika ta' l-Iżlanda
   (Kawża E-3/08)
   (2008/C 113/16)
   Azzjoni kontra ir-Repubblika ta' l-Iżlanda ġiet imressqa quddiem il-Qorti ta' l-EFTA fil-21 ta' Frar 2008 mill-Awtorità ta' Sorveljanza ta' l-EFTA, irrapreżentata minn Niels Fenger u Florence Simonetti, bħala aġenti.
   L-Awtorità ta' Sorveljanza ta' l-EFTA talbet lill-Qorti ta' l-EFTA tiddikjara li:
   
               (1)
            
            
               Billi naqset milli taddotta l-miżuri neċessarji sabiex tagħmel l-Att b'riferiment għall-punt 12u tal-Kapitolu XV fl-Anness II tal-Ftehim dwar iż-Żona Ekonomika Ewropea (Regolament (KE) Nru 648/2004 tal-Parlament Ewropew u tal-Kunsill tal-31 ta' Marzu 2004 dwar id-deterġenti), kif adattat għall-Ftehim taż-ŻEE mill-Protokol 1, parti mill-ordni interna tagħha fiż-żmien stipulat, ir-Repubblika ta' l-Iżlanda naqset milli twettaq l-obbligi tagħha skond l-Artikolu 7 ŻEE, u
            
         
               (2)
            
            
               Ir-Repubblika ta' l-Iżlanda ġiet ordnata tħallas l-ispejjeż tal-proċedimenti.
            
         Sfond legali u fattwali u eċċezzjonijiet miġjuba:
   
               —
            
            
               Il-każ preżenti jikkonċerna Regolament tal-KE dwar id-deterġenti.
            
         
               —
            
            
               Artikolu 7 tal-Ftehim taż-ŻEE jgħid li:
               
                  “L-Atti li għalihom hemm riferiment jew qegħdin fl-Annessi tal-Ftehim jew f'deċiżjonijiet tal-Kumitat Konġunt taż-ŻEEjikunu jorbtu lill-Partijiet Kontraenti, u jkunu, jew isiru magħmula parti mill-ordni legali intern kif ġej:
               
               
                           (a)
                        
                        
                           
                              att li jikkorispondi ma' regolament ŻEE jsir parti mill-ordni legali intern tal-Partijiet Kontraenti;
                           
                        
                     
                           (b)
                        
                        
                           
                              att li jikkorispondi ma' direttiva taż-ŻEE iħalli f'idejn l-awtoritajiet tal-Partijiet Kontraenti l-għażla tal-forma u l-metodu ta' l-implimentazzjoni.”
                           
                        
                     
         
               —
            
            
               L-Awtorità ta' Sorveljaza EFTA ssostni li l-Gvern ta' l-Iżlanda naqas milli jagħmel ir-regolament parti mill-ordni intern legali fiż-żmien stipulat.